《相和歌辞。蜀道难》
唐代·张文琮

梁山镇地险，积石阻云端。深谷下寥廓，层岩上郁盘。

飞梁架绝岭，栈道接危峦。揽辔独长息，方知斯路难。

作者简介：字不详，贝州武城人。生卒年均不详，约唐太宗贞观十四年（公元六四〇年）前后在世。好自书写，笔不释手。贞观中，为治书侍御史。永徽初，献文皇帝颂，优制襃美。拜户部侍郎神龙中，累迁工部尚书，兼修国史。韦后临朝，诏同中书门下三品。旬日，出为绛州刺史。累封平原郡公，卒。文琮著有文集二十卷，（新唐书志及旧唐书本传）行于世。